Marte Hallem

Marte Heie Hallem (født 1977) er en norsk journalist, manusforfatter, regissør, produsent og musiker fra Verdal. Hun fikk Trøndelag fylkeskommunes kulturpris i 2022. Hallem driver produksjonsselskapet Scene Midt sammen med ektemannen Arnstein Langåssve.

Hun har skrevet manus og musikk og regissert flere friluftsspel: «Oda fra havet» (2014 mfl) på Frøya, vandreteateret «Arvesølvet» på Stiklestad Nasjonale Kultursenter (2016), «Flyktningelosen» (2015) og trilogien «Operasjon Oleander» (2018, 2019, 2022) i Leksvik om Operasjon Oleander under andre verdenskrig.

Som dokumentarfilmskaper har hun skildret hjembygda Verdal i I skyggen av oljeeventyret (2017), sin egen hjernesvulstoperasjon i Balanse (2019) og den skogsfinske kulturen i Fremmed blod (2021). Hun har selv skogfinsk slektsbakgrunn. Hun har også gitt ut ei bok med stoffet fra Fremmed blod, utgitt kåserisamlinga Mias markløft : hjerstesukk fra en frustrert ung frue (2009), og bidratt til andre bokutgivelser.

Diskografi 
 Ny destinasjon (2009)
 Fimbulnatta (2012)
 En lund i Melkeveien (2014)
 Lætt mæ føl det (2021)

Referanser

Eksterne lenker 
 

Norske filmregissører
Norske manusforfattere
Norske dramatikere
Norske sangere
Personer fra Verdal kommune